Úvod
Srdečne Vás vítam na mojej stránke!
Ďakujem, že ste ju navštívili. Môžete tu nájsť informácie o mojej napredujúcej lyžiarskej kariére, najnovšie správy o mojom športovom pôsobení počas sezóny 2015/2016, ako aj niečo z mojej lyžiarskej histórie. Pri jej ďalšom prehliadaní Vám prajem príjemnú zábavu!
"Nie je nič vznešeného na tom, byť lepší ako ostatní ľudia. Vznešenosť je v tom, byť lepší ako si bol včera sám."
... Musím totiž priznať, že nadobúdanie odborných vedomostí v odbore Fyzioterapie sa mi páči, ale radosť z poriadneho tréningu mi pri tom chýbala. Hovorím o tom, keď máte pocit, že to, čo ste dostali nevyužívate a nerozvíjate naplno.
Víťazstvo v súťaži Zimnej univerziády v obrovskom slalome žien vo Vyšnej Boci 20. februára 2016 zožala študentka Lekárskej fakulty UPJŠ Barbara Kantorová. Aj ona prispela k peknej celkovej druhej priečke Univerzity Pavla Jozefa Šafárika v Košiciach na tomto podujatí, ktorú porazila víťazná Komenského univerzita v súčte výsledkov iba o pol bodu.
Štarty na dvoch pretekoch svetového pohára v slalome zatiaľ nepriniesli žiaden prevratný výsledok, ktorým by pre mňa bolo umiestnenie v prvej tridsiatke. Stojím si za tým, čo som povedala aj jednému z reportérov po svojej jazde slalomu v rakúskom Lienz: Sklamanie mi nepomôže. Namiesto toho budeme pracovať na odstránení príčiny nedokonalých jázd.
Všeobecne došlo ku ďalšiemu zlepšeniu FIS bodov v disciplíne GS, poriadnemu posunu vpred v rebríčku v zjazde a ku víťazstvám na Majstrovstvách Argentíny som pridala titul Majsterky Brazílie v slalome.
Prvá séria pretekov končila v "domácom" stredisku Antillanca. Mám po nej na konte 5 víťazstiev a jedno druhé miesto. Mentálna sila a odolnosť, ktorú som do začiatku pretekov počas pobytu nadobúdala tak priniesla svoje.